- Самая лепшая падрыхтоўка – практыка, - кажа дзяўчына. – Разам з Таццянай Віктараўнай мы бралі заданні WorldSkills за 2017 год і адпрацоўвалі пункт за пунктам, высвятлялі ўсе нюансы і незразумелыя моманты. Калі конкурсныя заданні нейкім чынам пераклікаліся з семестравымі праектамі, я старалася выкарыстоўваць конкурсныя крытэрыі. Па сутнасці, самае галоўнае - гэта валодаць прафесійнай граматай і ўмець выконваць патрабаванні, а прыгожую абгортку нас навучылі рабіць яшчэ на першым курсе.